Nuella Njubigbo

Nuella Njubigbo jẹ́ gbajúmọ̀ òṣèrébìnrin, oǹkọ̀tàn sinimá àgbéléwò, arẹwà àti olóòtú tẹlifíṣàn  ọmọ Nàìjíríà. Ó dara pọ̀ mọ́ iṣẹ́ eré tíátà lọ́dún 1999. wọ́n sìn yàn án fún ìdíje àmìn ẹ̀yẹ 2012 Nollywood Movies Awardsfún oṣèré tó ń dàgbà jù lọ lọ́dún 2012 .

Ìgbà èwe àti ẹ̀kọ́ rẹ̀
Wọ́n bí Nuella Njubigbo lọ́jọ́ kejìdínlógún oṣù kẹta ọdún 1984 ní Ìpínlẹ̀ Anambra lórílẹ̀ èdè Nàìjíríà. Ìpínlẹ̀ yìí ló ti kàwé àkọ́bẹ̀rẹ̀ àti gírámà.. Ó kàwé gbàwé ẹ̀rí nínú ìmọ̀ ètò ìṣèjọba àti àkóso àwùjọ, (Government and Public Administration) ní Imo State University. Ó sìn orílẹ̀ èdè bàbá rẹ̀ ní Ìpínlẹ̀ Delta fún àkànṣe ìsìnlú, National Youth Service Corps.

Ìgbésí ayé rẹ 

Lọ́jọ́ kokàndínlọ́gbọ̀n oṣù kẹta ọdún 2014, òun àti gbajúmọ̀ olùdarí sinimá àgbéléwò,  Tchidi Chikere fẹ́ ara wọn. Awuyewuye pọ̀ lórí ìgbéyàwó wọn nítorí pé ọkọ rẹ̀ ti kọ́kọ́ fẹ́ ìyàwó kan tẹ́lẹ̀ kí wọ́n tó fẹ́ ara wọn. Sophia Chikere, tí òun náà jẹ́ òṣèrébìnrin ni ọkọ rẹ̀ kọ́kọ́ fẹ́, tí wọ́n sìn ti bímọ fún ara wọn. . Tchidi, ọkọ rẹ̀ kò ṣàìṣàlàyé ìdí tí ìgbéyàwó àkọ́kọ́ fi forí ṣánpán lẹ́yìn ọ̀pọ̀lọpọ̀ awuyewuye wọ̀nyí. Wọ́n bímọ kan fún ara wọn lẹ́yìn ìgbéyàwó náà.
Ó dara pọ̀ mọ́ iṣẹ́ tíátà lọ́dún 1999, eré àkọ́kọ́ tó ṣe ni “Royal Destiny”. Lẹ́yìn náà, ó ti kópa nínú sinimá tí ó ti ju àádọ́rùnún lọ. Ó ti bá àwọn gbajúmọ̀ oṣèré bí i Ini Edo, Mercy Johnson, Desmond Elliot, Uche Jombo, Genevieve Nnaji, John Okafor, Pete Edochie ati Ken Eric's ṣeré pọ̀. .

Àtòjọ àwọn àṣàyàn sinimá rẹ̀
Life's incidence
Lord of marriage 
Evil project 
Heart of a slave
Royal Grandmother 
Open & Close (2011)
Apparition
Royal Touch
Place war

Àmìn ẹ̀yẹ
 Africa Magic Viewers Choice Awards
 City People Entertainment Awards
 Rising Star Award  2012.

Àwọn ìtọ́kasí